ਮਾਰਕਸ ਔਰੇਲੀਅਸ
ਮਾਰਕਸ ਔਰੇਲੀਅਸ ਐਂਟੋਨੀਨਸ ( ਲਾਤੀਨੀ: [ˈmaːr.kus̠ auˈreː.li.us̠ an.toː.ˈniː.nus̠] ; ਅੰਗਰੇਜ਼ੀ: /ɔːˈriːliəs/ AW-ree-LEE-əs ; 26 ਅਪ੍ਰੈਲ 121 – 17 ਮਾਰਚ 180) 161 ਤੋਂ 180 ਏ ਡੀ ਰੋਮਨ ਸਮਰਾਟ ਅਤੇ ਸਟੋਇਕ ਦਾਰਸ਼ਨਿਕ ਸੀ। ਉਹ ਪੰਜ ਚੰਗੇ ਸਮਰਾਟ ਵਜੋਂ ਜਾਣੇ ਜਾਂਦੇ ਸ਼ਾਸਕਾਂ ਵਿੱਚੋਂ ਆਖਰੀ ਸ਼ਾਸਕ ਸਨ (ਇੱਕ ਸ਼ਬਦ 13 ਸਦੀਆਂ ਬਾਅਦ ਨਿੱਕੋਲੋ ਮੈਕਿਆਵੇਲੀ ਦੁਆਰਾ ਬਣਾਇਆ ਗਿਆ ਸੀ), ਅਤੇ ਪੈਕਸ ਰੋਮਾਨਾ ਦਾ ਆਖਰੀ ਸਮਰਾਟ ਸੀ, ਜੋ ਰੋਮਨ ਸਾਮਰਾਜ ਲਈ ਸ਼ਾਂਤੀ ਅਤੇ ਸਥਿਰਤਾ ਦਾ ਯੁੱਗ ਸੀ 27 ਬੀ ਸੀ ਤੋਂ 180 ਏ ਡੀ ਤੱਕ। ਉਸਨੇ 140, 145 ਅਤੇ 161 ਵਿੱਚ ਰੋਮਨ ਕੌਂਸਲ ਵਜੋਂ ਸੇਵਾ ਕੀਤੀ। ਮਾਰਕਸ ਔਰੇਲੀਅਸ ਦਾ ਜਨਮ ਹੈਡਰੀਅਨ ਦੇ ਰਾਜ ਵਿੱਚ ਹੋਇਆ ਸੀ, ਅਤੇ ਮਾਰਕਸ ਦਾ ਪਿਓ ਹੈਡਰੀਅਨ ਦਾ ਭਤੀਜਾ ਸੀ। ਉਹਦਾ ਪਿਓ ਪਰੇਟੋਰ ਮਾਰਕਸ ਅਨੀਅਸ ਵੇਰਸ ਸੀ, ਅਤੇ ਉਹਦੀ ਮਾ ਡੋਮੀਤਾ ਕਾਲਵਿਲਾ ਸੀ। ਜਦੋਂ ਮਾਰਕਸ 3 ਸਾਲ ਦਾ ਸੀ, ਉਹਦੇ ਪਿਓ ਦੀ ਮੌਤ ਹੋ ਗਈ, ਅਤੇ ਉਹਦੇ ਮਾ ਅਤੇ ਨਾਨੇ ਨੇ ਉਨੂੰ ਪਾਲਿਆ। ਜਦੋਂ ਹੈਡਰੀਅਨ ਦਾ ਗੋਦ ਲਿਆ ਪੁੱਤਰ, ਏਲੀਅਸ ਸੀਜ਼ਰ, ਦੀ 138 ਵਿੱਚ ਮੌਤ ਹੋਈ, ਹੈਡਰੀਅਨ ਨੇ ਮਾਰਕਸ ਦਾ ਤਾਇਆ, ਐਂਂਟੋਨੀਨਸ, ਨੂੰ ਅਪਣਾ ਵਾਰਸ ਬਣਾਇਆ। ਉਹ ਤੋਂ ਬਾਅਦ, ਐਂਟੋਨੀਨਸ ਨੇ ਮਾਰਕਸ ਅਤੇ ਲੂਸੀਅਸ, ਏਲੀਏਸ ਦਾ ਪੁੱਤਰ, ਨੂੰ ਗੋਦ ਲਿਆ। ਉਸ ਸਾਲ ਦੇ ਅੰਤ ਵਿੱਚ ਹੈਡਰੀਅਨ ਦੀ ਮੌਤ ਹੋਈ, ਅਤੇ ਐਂਤੋਨੀਨਸ ਸਮਰਾਟ ਬਣੇਆ।